Veins Rūnijs

**Veins Marks Rūnijs** (; dzimis ) ir bijušais angļu futbolists, pēs spēlētāja karjeras beigām — futbola treneris. Aizvadījis 120 spēles Anglijas izlasē un līdz 2023. gadam bija visu laiku rezultatīvākais Anglijas izlases spēlētājs (53 vārti). Parasti spēlēja uzbrucēja pozīcijā, taču ir ticis izmantots arī kā pussargs.

Kopš 2002. gada spēlēja Liverpūles "Everton", kura jaunatnes komandā trenējies no 10 gadu vecuma. 2004. gadā V. Rūnijs tika pārdots uz *[[Manchester United FC|Manchester United]]* par 25,6 miljoniem mārciņu, kas bija visu laiku lielākā transfēru summa, kas samaksāta par padsmitgadnieku. Kopā ar *United* 3 reizes uzvarējis Premjerlīgā un Čempionu līgā, bet divreiz izcīnījis Anglijas Līgas kausu. 2010. gadā tika atzīts par Gada futbolistu Anglijā gan spēlētāju, gan žurnālistu aptaujās.

2017. gadā atgriezās savā pirmajā klubā Liverpūles "Everton" un aizvadīja vienu sezonu. 2018. gada jūnijā pievienojās MLS klubam *[[D.C. United]]*. MLS aizvadīja 48 regulārās sezonas spēles un guva 23 vārtus. 2020. gada janvārī atgiezās Anglijā, pievienojoties *[[Derby County FC|Derby County]]* komandai. 2020. gada novembrī, pēc trenera Filipa Koku atlaišanas, Rūnijs kļuva par komandas pagaidu galveno treneri.  Rūnijs tika apstiprināts par komandas galveno treneri, kā arī paziņoja par spēlētāja karjeras beigām.

Anglijas futbola izlasē debitēja 2003. gadā. Spēlējis 2006., 2010. un 2014. gada Pasaules kausa finālturnīros un 2004., 2012. un 2016. gada Eiropas čempionātā. 2017. gada augustā paziņoja par karjeras beigām izlasē.  pret ASV aizvadīja atvadu spēli izlasē, nākot uz maiņu spēles 58. minūtē. Ar 53 gūtiem vārtiem 120 Anglijas izlases sastāvā aizvadītajās spēlēs V. Rūnijs ir visu laiku rezultatīvākais tās spēlētājs.

Trenera karjeru uzsāka *[[Derby County FC|Derby County]]* paralēli spēlēšanai. Pēc spēlētāja karjeras beigām kļuva par pastāvīgu komandas galveno treneri. Pēc 2021.—2022. gada sezonas, kurā komanda tika pazemināta uz *[[EFL League One]]*, amatu atstāja.

2022. gada 12. jūlijā Rūnijs tika apstiprināts par *[[D.C. United]]* galveno treneri. Viņš stājās līdzšinējā trenera Hernana Losadas vietā. Pēc 2023. gada regulārās sezonas, komandai neiekūstot izslēgšanas spēlēs, Rūnijs amatu atstāja. Drīz pēc tam  viņš tika apstiprināts par *[[Anglijas futbola čempionāts|Championship]]* kluba *[[Birmingham City FC|Birmingham City]]* galveno treneri.

## Agrīnā dzīve
Veins Marks Rūnijs dzimis Liverpūles Krokstetas rajonā, 1985. gada 24. oktobrī, Dženetas Marijas (dzimusi Morija) un Tomasa Veina Rūnija dēls. Viņš ir īru izcelsmes no sava tēva puses un tika audzināts kā Romas katolis, ar saviem jaunākajiem brāļiem, Greiemu un Džonu. Džons arī kļuva par futbolistu. Rūnijs uzauga, atbalstot "Everton". Viņš apbrīnoja brazīliešu uzbrucēju Ronaldu.

## Klubu karjera

### Everton

#### Jauniešu komandas
Rūnijs sāka spēlēt "Liverpool Schoolboys" komandā un vienā sezonā guva 72 vārtus, kas bija rekords līdz 2010. gada maijam. Deviņu gadu vecumā Rūnijs spēlēja "Copplehouse" zēnu klubā un pēdējā sezonā guva 99 vārtus, pirms viņu pamanīja "Everton" skauts Bobs Pendltons. Rūnijs pievienojās "Everton" deviņu gadu vecumā un bija "Everton" talismans Mērzisaidas derbijā pret Liverpool, 11 gadu vecumā. 1995.—1996. gada sezonā viņš 29 spēlēs guva 114 vārtus "Everton" U-10 un U-11 komandās un 15 gadu vecumā viņš spēlēja U-19 komandā.

#### Izrāviens pirmajā komandā
Rūnijs palika uz rezervistu soliņa "Everton" spēlē 2002. gada 20. aprīlī, izbraukumā ar 1:0 uzvarot Southampton. Viņš debitēja pieaugušo komandā 17. augustā, spēlējot mājās neizšķirti, 2:2, pret Tottenham Hotspur, uzsākot maču un asistējot Markam Pembridžam pirmo vārtu guvumā. Viņš kļuva par otro jaunāko pamatsastāva spēlētāju "Everton" vēsturē, aiz Džo Roila. Pirmos vārtus pieaugušo līmenī viņš guva 2. oktobrī, kad Līgas kausa izcīņas otrajā kārtā guva divus vārtus, izbraukumā ar 3:0 uzvarot Wrexham. Šie vārti nozīmēja, ka Rūnijs tajā laikā bija "Everton" visu laiku jaunākais vārtu guvējs.

19. oktobrī, piecas dienas pirms savas 17. dzimšanas dienas, Rūnijs pēdējā minūtē guva uzvaras vārtus pret Arsenal. Vārti izbeidza "Arsenal" 30 nezaudēto spēļu sēriju un arī padarīja Rūniju par jaunāko vārtu guvēju Premjerlīgas vēsturē; šo rekordu kopš tā laika ir pārspējuši Džeimss Milners un Džeimss Vons. Savu debijas sezonu viņš noslēdza ar astoņiem vārtiem 37 spēlēs, visos turnīros.

Rūnijs guva savus pirmos vārtus 2003.—2004. gada sezonā, 2003. gada 26. augustā, izbraukumā spēlējot neizšķirti, 2:2, pret Charlton Athletic. 2003. gada pēdējos vārtus viņš guva savā 50. līgas spēlē, 28. decembrī, savā laukumā ar 1:0 uzvarot Birmingemas "City". 2004. gada 21. februārī Rūnijs pirmo reizi Premjerlīgas spēlē guva divus vārtus, izbraukumā spēlējot neizšķirti, 3:3, pret "Southampton". Savus sezonas pēdējos vārtus viņš guva 13. aprīlī, izbraukumā spēlējot neizšķirti, 1:1, pret Leeds United.

### Manchester United

#### 2004—2007
2004. gada jūlijā Everton piedāvāja Rūnijam jaunu piecu gadu līgumu, kura vērtība bija £50 000 nedēļā, ienesīgākais, ko klubs jebkad piedāvājis. "Everton" noraidīja 20 miljonu mārciņu piedāvājumu no "Newcastle" un Rūnijs iesniedza pārejas pieprasījumu 27. augustā. Galu galā, mēneša beigās viņš parakstīja līgumu ar Mančestras "United", kad tika panākts sākotnējais darījums, 20 miljonu sterliņu mārciņu apmērā, ar papildu 7 miljoniem mārciņu neparedzētiem maksājumiem, Rūnijam parakstot piecu gadu līgumu. Tā bija augstākā maksa, kas jebkad maksāta par spēlētāju, kas jaunāks par 20 gadiem; Rūnijam vēl bija tikai 18 gadu, kad viņš pameta "Everton".

Rūnijam, pēc ierašanās Old Trafford, tika piešķirts krekls ar 8. numuru. Viņš "United" debitēja 28. septembrī, UEFA Čempionu līgā, savā laukumā ar 6:2 uzvarot Fenerbahçe, gūstot *[[hat-trick]]* un izdarot rezultatīvu piespēli. Šie vārti padarīja Rūniju par jaunāko spēlētāju, kurš Čempionu līgā guvis *hat-trick*, 18 gadu un 335 dienu vecumā. Tomēr, viņa pirmā sezona Mančestras "United" beidzās bez trofejas izcīnīšanas, jo viņiem izdevās izcīnīt tikai trešo vietu līgā un nespēja iekļūt Čempionu līgas ceturtdaļfinālā. Rūnijs tajā sezonā bija "United" līgas rezultatīvākais spēlētājs, ar 11 vārtiem, un viņam tika piešķirta gada labākā jaunā spēlētāja balva.
left|thumb|234x234px|Rūnijs 2006. gada decembrī
2005. gada septembrī Rūnijs tika noraidīts, bezvārtu Čempionu līgas spēlē, pret Spānijas Villarreal, jo sarkastiski aplaudēja tiesnesim, kurš viņam piešķīra dzelteno kartīti par netīšu pārkāpumu pret pretinieku. Savu pirmo trofeju ar "United" viņš izcīnīja 2005.—2006. gada Līgas kausā, un viņš tika arī nosaukts par mača labāko spēlētāju, pēc tam, kad finālā guva divus vārtus, kad "United" ar 4:0 uzvarēja Wigan Athletic. Viņa klubs sezonu pabeidza kā Premjerlīgas vicečempions, un cerības uz titulu beidzās aprīļa beigās, viesos ar 3:0 zaudējot čempionei "Chelsea". Rūnijs 2005.—2006. gada sezonā 26 Premjerlīgas spēlēs kopumā guva 16 vārtus.

2006.—2007. gada sezonas pirmajā pusē Rūnijs pārcieta desmit spēļu bezvārtu sēriju, pirms guva *hat-trick* pret Bolton Wanderers. Pēc tam, nākamajā mēnesī, viņš parakstīja divu gadu līguma pagarinājumu ar "United", līdz 2012. gadam.

Rūnijs guva divus vārtus Čempionu līgas ceturtdaļfināla uzvarā pret Roma, ar 8:3 un vēl divus tajās pašās sacensībās, aprīļa beigās, pusfināla pirmajā spēlē, ar 3:2 uzvarot AC Milan. Rūnijs savu pirmo Premjerlīgas titulu ieguva 2006.—2007. gada sezonas beigās. Tajā sezonā viņš guva 14 vārtus līgā.

#### 2007—2010: Krekls ar 10. numuru
[thumb|270x270px|Rūnijs 2008. gada UEFA Čempionu līgas E grupas spēlē starp [Glāzgovas "Celtic"|Celtic un "Manchester United"]]
2007. gada jūnijā Rūnijam tika piešķirts 10. numurs, ko pēdējo reizi nēsāja Rūds van Nistelrojs. Rūnijs argumentēja, ka viņam vienmēr ir paticis šis numurs. Viņš guva kreisā pleznas kaula lūzumu, "United" atklāšanas spēlē, bezvārtu neizšķirtā pret Reading, 12. augustā, to pašu labās pēdas traumu, ko viņš guva 2004. gadā. Pēc sešu nedēļu izlaišanas, viņš atgriezās un 2. oktobrī guva vārtus, "United" Čempionu līgas grupu turnīra uzvarā, ar 1:0, pār "Roma". Rūnijs atkal guva savainojumu 9. novembrī, treniņa laikā savainojot potīti, izlaižot vēl divas nedēļas. Viņa nākamā spēle pēc savainojuma bija pret Fulham, 3. decembrī, kurā viņš spēlēja 70 minūtes. Rūnijs izlaida desmit spēles un 2007.—2008. gada sezonu pabeidza ar 18 vārtiem (12 no tiem līgā), gadā, kad "United" izcīnīja Premjerlīgas titulu. Čempionu līgas finālā, pirmajā vēsturē, tikai ar angļu klubu piedalīšanos, "United" uzvarēja "Chelsea", izcīnot vēl vienu trofeju.
[left|thumb|Rūnijs 2009. gada UEFA Čempionu līgas [2009. gada UEFA Čempionu līgas fināls|finālā.]]
2008. gada 4. oktobrī, izbraukumā uzvarot "Blackburn", Rūnijs kļuva par jaunāko spēlētāju, kurš Premjerlīgā aizvadījis 200 spēles. 18. decembrī Rūnijs divreiz guva vārtus, uzvarot Japānas klubu Gamba Osaka, FIFA Klubu Pasaules kausa izcīņas pusfinālā, ar 5:3 un pēc uzvaras vārtu gūšanas, kad "United" ar 1:0 pārspēja LDU Quito, finālā, Jokohamā, viņš tika apbalvots ar "Zelta bumbu" kā turnīra labākais spēlētājs. 2009. gada 25. aprīlī Rūnijs guva savus sezonas pēdējos vārtus līgā, pret "Tottenham"; "United" guva piecus vārtus otrajā puslaikā, esot zaudētājos ar 2:0, uzvarot ar 5:2; Rūnijs guva divus vārtus un atdeva rezultatīvu piespēli. 27. maijā Rūnijs spēlēja pret Barcelona, 2009. gada Čempionu līgas finālā Romā, "United" zaudējumā ar 2:0. Rūnijs sezonu noslēdza ar 20 vārtiem visos turnīros. Līgā viņš guva 12 vārtus.

Viņš guva vienīgos vārtus 2009.—2010. gada sezonas pirmajā līgas spēlē, pret Birmingemas "City", tādējādi viņa kopējais "United" gūto vārtu skaits sasniedza 99. 22. augustā viņš kļuva par 20. Mančestras "United" spēlētāju, kurš kluba labā guvis 100 vārtus, divreiz gūstot vārtus pret "Wigan", izbraukumā uzvarot ar 5:0. 2009. gada 28. novembrī Rūnijs guva savu pirmo *hat-trick* trīs gadu laikā, izbraukumā ar 4:1 izcīnot uzvaru pret "Portsmouth", un divi no vārtiem bija soda sitieni. 2009. gada 30. decembrī Rūnijs guva vēl vienus vārtus, kad "United" ar 5:0 uzvarēja "Wigan", savā desmitgades pēdējā spēlē.
thumb|259x259px|Rūnijs 2009. gada novembra Premjerlīgas spēlē pret "Everton"
2010. gada 23. janvārī Rūnijs guva visus četrus vārtus Mančestras "United" 4:0 uzvarā pār "Hull"; trīs no vārtiem tika gūti mača pēdējās desmit minūtēs. Šī bija pirmā reize viņa karjerā, kad viņš vienā mačā guva četrus vārtus. 2010. gada 31. janvārī Rūnijs guva savus 100. Premjerlīgas vārtus, Emirates stadionā, pirmo reizi tajā uzvarot "Arsenal", ar 3:1; zīmīgi, ka viņa pirmie Premjerlīgas vārti arī bija pret "Arsenal". 2010. gada 16. februārī Rūnijs guva savus pirmos vārtus Eirokausos, gūstot divus vārtus, pēc sitieniem ar galvu, ar 3:2 izbraukumā uzvarot "Milan", Mančestras "United" visu laiku pirmo uzvaru pret šo komandu San Siro laukumā. "United" atbildes spēlē pret "Milan", Rūnijs guva divus vārtus, savā laukumā uzvarot ar 4:0, tādējādi viņa tajā sezonā gūto vārtu kopskaits sasniedza 30. Pēc piecām dienām viņš pievienoja vēl divus vārtus, "Old Trafford" stadionā, ar 3:0 uzvarot "Fulham".

30. martā, kad "United" Čempionu līgas ceturtdaļfināla pirmajā spēlē Allianz Arena laukumā piedzīvoja sakāvi pret Minhenes "Bayern", Rūnijs pēdējā minūtē izgrieza potīti. Bija bažas, ka viņš guvis nopietnus saišu bojājumus, vai pat lauztu potīti, taču tika paziņots, ka savainojums ir tikai neliels saišu bojājums, un, ka viņš nespēlēs no divām līdz trim nedēļām, izlaižot "United" spēli pret "Chelsea" un atbildes spēli pret "Bayern", nākamajā nedēļā. Komandas saraksts atbildes spēlei sagādāja milzīgu pārsteigumu, kad Rūnijam tika piešķirta vieta "United" starta sastāvā. Neskatoties uz 3:0 pārsvaru, līdz 41. minūtei, "Bayern" atguva vienus vārtus, un "United" vēlāk, pēc Rafaela noraidījuma, palika 10 vīru sastāvā. "Bayern" uzvarēja mačā, gūstot otros vārtus izbraukumā (izbraukumā gūto vārtu ziņā) un Rūnijs tika nomainīts pēc atkārtotas potītes satraumēšanas. 25. aprīlī Rūnijs tika atzīts par 2010. gada Anglijas futbola gada labāko spēlētāju.

#### 2010—2011
2010. gada 28. augustā Rūnijs guva savus pirmos vārtus sezonā, realizējot 11 metru soda sitienu, mājās ar 3:0 uzvarot West Ham United. Oktobrī "Manchester United" galvenais treneris, Sers Alekss Fergusons, preses konferencē paziņoja, ka Rūnijs vēlas pamest klubu. Rūnijs un viņa pārstāvji izplatīja paziņojumu par viņa lēmumu pamest klubu, uzstājot, ka tas nav saistīts ar naudu, bet gan ambīcijām. Pēc šī paziņojuma Rūnijs veica dramatisku pagriezienu un vienojās par jaunu piecu gadu līgumu ar Mančestras "United", līdz 2015. gada jūnijam.
thumb|223x223px|Rūnijs gatavojas izpildīt brīvsitienu, 2011. gada jūlijā
Rūnijs atgriezās komandā 20. novembrī, nākot uz maiņu, pret "Wigan". Četras dienas vēlāk viņš atgriezās sākumsastāvā, Čempionu līgā, viesos ar 1:0 uzvarot Rangers, gūstot 11 metru soda sitienu. Pirmos vārtus sezonā "no spēles" viņš guva 2011. gada 1. janvārī, izbraukumā ar 2:1 uzvarot West Bromwich Albion. 12. februārī Rūnijs Mančestras derbijā, 78. minūtē, guva vārtus "šķērītē", kuri izrādījās uzvaras vārti, ar 2:1 uzvarot Mančestras "City". Pēc spēles Rūnijs sacīja, ka tie bija viņa karjeras labākie vārti, bet Sers Alekss Fergusons šo sitienu raksturoja kā labāko vārtu guvumu, kādu viņš jebkad bija redzējis "Old Trafford" stadionā. Akrobātiskais sitiens no 10 jardu attāluma atnesa Rūnijam trešo "BBC Sezonas vārtu" balvu, un tas tika iekļauts "FIFA Puškāša balvas" kandidātu sarakstā, kā gada labākais vārtu guvums (to ieguva Neimars).

2. aprīlī Rūnijs guva savu pirmo *hat-trick* sezonā, izbraukumā ar 4:2 uzvarot "West Ham". Tas bija viņa piektais "hat-trick" Mančestras "United" rindās, savukārt otrie vārti bija viņa 100. vārti Premjerlīgā kluba labā. Viņš kļuva par trešo Mančestras "United" spēlētāju, kurš guvis 100 Premjerlīgas vārtus, pievienojoties Raienam Gigsam un Polam Skoulzam.

2011. gada 14. maijā Rūnijs guva 11 metru soda sitienu "United" labā, panākot izlīdzinājumu, 1:1, pret "Blackburn", Ewood Park laukumā, Premjerlīgas sezonas priekšpēdējā spēlē. Tas bija pietiekami, lai nodrošinātu "United" 19. augstākās līgas titulu, un Rūnijam ceturto Premjerlīgas titulu.

#### 2011—2013
Augusta beigās Rūnijs guva savus 150. vārtus "United" rindās, kā arī "hat-trick", palīdzot ar 8:2 pārspēt "Arsenal". Rūnijs ieguva mača labākā spēlētāja balvu, realizējot divus brīvsitienus, soda sitienu, kā arī atdeva Nani rezultatīvu piespēli. 10. septembrī Rūnijs guva vēl vienu "hat-trick", izbraukumā ar 5:0 uzvarot Boltonas "Wanderers", kļūstot tikai par ceturto spēlētāju Premjerlīgas vēsturē, kurš guvis "hat-trick" divās spēlēs pēc kārtas. Ar šiem vārtiem viņš panāca Bobiju Čarltonu, ar septiņiem *hat-trick* "United" labā un ierindojās ceturtajā vietā kopējā sarakstā šajā ziņā, aiz Denisa Lo, Džeka Roulija un Denisa Vaioleta. 2011. gada 18. oktobrī Rūnijs guva divus vārtus Čempionu līgas grupu turnīra spēlē pret Oțelul Galați un apsteidza savu bijušo komandas biedru Polu Skoulzu, kā rezultatīvāko angli Čempionu līgas vēsturē.
[left|thumb|Rūnijs gatavojas izpildīt brīvsitienu pret [Sunderland AFC|Sunderland, 2011.—2012. gada sezonā]]
10. decembrī Rūnijs pārtrauca astoņu "sauso" spēļu sēriju, gūstot divus vārtus pret Vulverhemptonas "Wanderers", uzvarot "Old Trafford" stadionā, ar 4:1. 21. decembrī Rūnijs guva savus 130. Premjerlīgas vārtus, savā 300. Premjerlīgas spēlē, pret "Fulham", Craven Cottage laukumā, uzvarot ar 5:0.

8. janvārī Rūnijs, FA kausa izcīņas trešās kārtas spēlē guva divus vārtus, Mančestras pilsētas stadionā ar 3:2 uzvarot Mančestras "City". Ar šiem vārtiem Rūnijs apsteidza Marku Hjūzu "United" visu laiku labāko vārtu guvēju tabulā, pakāpjoties uz septīto vietu kopvērtējumā, ar 164 vārtiem. 2012. gada 11. februārī Rūnijs atzīmēja savu 500. spēli pieaugušo karjerā, gūstot divus vārtus, Mančestras "United" komandai "Old Trafford" stadionā ar 2:1 pārspējot "Liverpool". Šī viņam bija arī 350. spēle "United" rindās visos turnīros. 4. martā Rūnijs guva pirmos vārtus viesos, ar 3:1 uzvarā pret "Tottenham", White Hart Lane laukumā, apsteidzot Džo Spensu Mančestras "United" visu laiku labāko vārtu guvēju tabulā, pakāpjoties uz sesto vietu, kopvērtējumā ar 169 vārtiem. Viņš guva vēl divus vārtus savā nākamajā spēlē, pret Atletico Bilbao, UEFA Eiropas līgā. 15. martā Rūnijs guva vārtus Eiropas līgas atbildes spēlē pret "Athletic Bilbao", lai gan "United" zaudēja ar 2:1 un kopsummā ar 5:3. Sezonas pēdējā dienā Rūnijs izvirzīja "United" vadībā pret "Sunderland". Viņu sāncense par Premjerlīgas titulu, Mančestras "City" savā spēlē kompensācijas laikā bija zaudētājos ar 2:1, tāpēc Rūnija vārti nodrošinās titulu. Tomēr, Mančestras "City" divreiz guva vārtus kompensācijas laikā, 94. minūtē Serhio Aguero gūstot uzvaras vārtus, iegūstot trofeju.

Rūnijs guva savus pirmos vārtus 2012.—2013. gada sezonā, 20. oktobrī, savā laukumā uzvarot Stoke City ar 4:2, gūstot savus 200. vārtus klubu karjerā. 7. novembrī viņš guva savus pirmos vārtus Čempionu līgas sezonā, gūstot 11 metru soda sitienu, uzvarā pret Braga. Viņš divreiz guva vārtus un atdeva rezultatīvu piespēli, 1. decembrī, ar 4:3 uzvarot Reading. 12. maijā Sers Alekss Fergusons, pēc "United" uzvaras ar 2:1 pret Swansea City, paziņoja, ka Rūnijs ir iesniedzis savu transfēra pieprasījumu un lūdza nespēlēt tajā spēlē.

#### 2013—2015
2013. gada 5. jūlijā jaunais "United" treneris Deivids Moizs paziņoja, ka Rūnijs netiek pārdots, pēc spekulācijām, ka "Chelsea", "Arsenal", Madrides "Real" un Paris Saint-Germain ir starp klubiem, kas vēlas viņu piesaistīt. 2013. gada 17. jūlijā "Chelsea" apstiprināja, ka iepriekšējā dienā bija izteikusi piedāvājumu par Rūniju, kas, domājams, bija aptuveni 20 miljoni mārciņu, tomēr "Manchester United" to noraidīja. Savus pirmos vārtus sezonā viņš guva pēc brīvsitiena, ar 2:0 uzvarot Crystal Palace. 26. decembrī viņš guva savus 150. līgas vārtus kluba labā, spēlē pret "Hull City", kad "United" atspēlējās no 2:0 un uzvarēja mačā ar 3:2; viņš arī atdeva rezultatīvas piespēles abu pārējo vārtu guvumos. 2014. gada 21. februārī Rūnijs parakstīja līguma pagarinājumu ar Mančestras "United", līdz 2019. gadam. 2014. gada 22. martā Rūnijs "United" labā guva divus vārtus pret "West Ham", ar 212 vārtu guvumiem paceļot viņu uz trešo vietu kluba visu laiku rezultatīvāko spēlētāju sarakstā. Rūnijs sezonu noslēdza kā Mančestras "United" līgas rezultatīvākais spēlētājs, gan vārtu, gan rezultatīvo piespēļu ziņā, ar 17 vārtiem un 10 rezultatīvām piespēlēm. Viņš arī atdeva visvairāk rezultatīvo piespēļu 2013.—2014. gada Čempionu līgā (8), pārspējot otrajā vietā esošo Anhelu Di Mariju, kuram bija sešas.

Pēc Nemanjas Vidiča aiziešanas no "Manchester United" 2014. gada jūlijā, jaunais galvenais treneris Luijs van Gāls iecēla Rūniju par kluba kapteini pirms 2014.—2015. gada sezonas. 2014. gada 27. septembrī Rūnijs kļuva par trešo labāko Premjerlīgas vārtu guvēju, apsteidzot Tjerī Anrī, ar 176 vārtiem, pēc tam, kad viņš guva vārtus uzvarā pret "West Ham", ar 2:1. 2015. gada 28. februārī viņš guva divus vārtus, 2:0 uzvarā pār "Sunderland", tādējādi kļūstot par pirmo spēlētāju, kurš 11 sezonās pēc kārtas guvis vairāk par 10 vārtiem. Rūnijs bija Mančestras "United" labākais vārtu guvējs 2014.—2015. gada kampaņā, taču viņa 14 gūto vārtu skaits bija zemākais kā rezultatīvākajam spēlētājam, kopš 1982. gada. "United" gūtie vārti (62) bija arī otrs sliktākais rādītājs Premjerlīgas ērā.

#### 2015—2017: Pēdējie gadi
Viņš guva vārtus 2015. gada 17. oktobrī, izbraukumā ar 3:0 uzvarot "Everton", gūstot 187 vārtus Premjerlīgā, dalot otro vietu ar Endiju Koulu, atpaliekot tikai no Alana Šīrera. 19. decembrī Rūnijs aizvadīja savu 500. spēli Mančestras "United" rindās, mājās ar 2:1 zaudējot Norwich City.

2016. gada 2. janvārī Rūnijs guva vārtus, uzvarot "Swansea", ar 2:1, apsteidzot Koulu, kļūstot par Premjerlīgas visu laiku otro labāko vārtu guvēju, un ar 238 vārtiem viņš apsteidza Denisu Lo, "United" visu laiku rezultatīvāko spēlētāju sarakstā, atpaliekot tikai no Bobija Čarltona 249 vārtu guvumiem. Piecpadsmit dienas vēlāk viņš Anfield laukumā guva vienīgos vārtus uzvarā pret Liverpool, kas bija viņa 176. vārtu guvums līgā "United" rindās, tādējādi pārspējot Tjerī Anrī vārtu guvumu rekordu viena Premjerlīgas kluba labā.
[left|thumb|Rūnijs saņem balvu, kļūstot par Mančestras "United" labāko vārtu guvēju, no iepriekšējā rekordista, Sera [Bobijs Čarltons|Bobija Čarltona, 2017. gada janvārī]]
2016. gada 6. novembrī Rūnijs kļuva tikai par trešo spēlētāju, kurš sasniedza 100 Premjerlīgas rezultatīvo piespēļu skaitu, palīdzot abos Zlatana Ibrahimoviča vārtu guvumos, izbraukumā ar 3:1 uzvarot Swansea City. 24. novembrī Rūnijs apsteidza Rūdu van Nistelroju un kļuva par Mančestras "United" visu laiku rezultatīvāko spēlētāju Eiropas turnīros, ar 39 vārtiem, atklājot rezultātu, ar 4:0 mājās uzvarot Feyenoord Eiropas līgā.

2017. gada 7. janvārī Rūnijs FA kausa izcīņas trešajā kārtā guva vārtus pret "Reading", panākot Bobiju Čarltonu kā Mančestras "United" visu laiku labāko vārtu guvēju. Rūnija vārti bija 249. vārti 543 spēlēs Mančestras "United" rindās, sasniedzot šo rādītāju 215 spēles un četras sezonas ātrāk nekā Čarltons. 2017. gada 21. janvārī Rūnijs beidzot apsteidza Čarltonu un kļuva par Mančestras "United" komandas rezultatīvāko spēlētāju, pēc tam, kad spēles pēdējās minūtēs guva savus 250. vārtus kluba labā un panāca izlīdzinājumu pēc brīvsitiena pret Stoke City, Bet365 stadiona laukumā, spēles pēdējās minūtēs nodrošinot neizšķirtu, 1:1. Savā pēdējā spēlē Mančestras "United" rindās Rūnijs nāca uz maiņu, kad "United" ar 2:0 pārspēja Ajax, triumfējot UEFA Eiropas līgā. Viņš pabeidza Mančestras "United" karjeru kā visu laiku labākais vārtu guvējs klubā, ar 253 vārtiem, izcīnot piecus Premjerlīgas titulus un vienu katrā no Čempionu līgas, Eiropas līgas un FA kausa.

### Vēlākā karjera

#### 2017—2018: Neilga atgriešanās "Everton"
[thumb|Rūnijs (attēlā kopā ar Mančestras "United" uzbrucēju [Romelu Lukaku 2017. gada septembrī) klubu līmenī saglabāja 10. numuru, kad 2017. gada jūlijā pārcēlās uz "Everton".]]
Pēc daudzām spekulācijām iepriekšējos mēnešos, 2017. gada 9. jūlijā tika apstiprināts, ka Rūnijs atgriezīsies savā bērnības klubā "Everton", ar divu gadu līgumu, pēc tam, kad Mančestras "United" atļāva viņam atstāt komandu, kā bezmaksas transfērs. 2017.—2018. gada kampaņai Rūnijam tika piešķirts krekls ar 10. numuru. Pirmo oficiālo spēli, pēc atgriešanās klubā, viņš aizvadīja 27. jūlijā, UEFA Eiropas līgas trešās kvalifikācijas kārtas pirmajā spēlē, ar 1:0 uzvarot MFK Ružomberok. Viņš guva vārtus savā otrajā "Everton" līgas debijā, 12. augustā, kad viņa klubs Goodison Park laukumā ar 1:0 pārspēja "Stoke City". Deviņas dienas vēlāk Rūnijs guva savus 200. Premjerlīgas vārtus, izbraukumā nospēlējot neizšķirti, 1:1, pret Mančestras "City", kļūstot par otro spēlētāju, kurš sasniedzis šo rādītāju, Alanam Šīreram esot pirmajam. 29. novembrī Rūnijs guva savu pirmo *hat-trick* "Everton" komandā, uzvarot "West Ham", ar 4:0.

18. decembrī, uzvarā ar 3:1, pret "Swansea City", Rūnijs realizēja 11 metru soda sitienu un atdeva rezultatīvu piespēli Ģilfi Sigirdsona vārtu guvumā, tādējādi viņš apsteidza Frenku Lampardu, kļūstot par spēlētāju ar trešo lielāko rezultatīvo piespēļu skaitu Premjerlīgā, ar 103.

#### 2018—2020: Pārcelšanās uz MLS
thumb|Rūnijs 2018. gada augustā
2018. gada 28. jūnijā Rūnijs parakstīja trīsarpus gadu līgumu ar DC United klubu no MLS, un viņam tika piešķirts krekls ar 9. numuru.

Rūnijs debitēja "D.C. United" rindās 14. jūlijā, nākot uz maiņu 59. minūtē, uzvarot Vankūveras "Whitecaps", ar 3:1. Viņa pirmie vārti klubā tika gūti 28. jūlijā, ar 2:1 uzvarot Colorado Rapids. Spēli viņš pameta ar lauztu degunu, pēc sadursmes ar pretinieku spēlētāju. 2018. gada "MLS" sezonas beigās viņš tika atzīts par "DC United" vērtīgāko spēlētāju, gūstot 12 vārtus 21 spēlē.

2019. gada 16. martā Rūnijs guva savu pirmo *hat-trick* "D.C. United" komandā, mājās ar 5:0 uzvarot Real Salt Lake komandu, izdarot arī rezultatīvu piespēli, un vēlāk sezonā viņš guva savus 300. vārtus karjerā klubu līmenī, izbraukumā ar 2:1 zaudējot Hjūstonas "Dynamo". Savu pēdējo spēli kluba rindās viņš aizvadīja 19. oktobrī, izbraukumā ar 5:1 zaudējot Toronto FC. Viņš savu laiku "MLS" noslēdza ar 23 vārtiem un 15 rezultatīvām piespēlēm 48 regulārās sezonas spēlēs. "D.C. United" rindās viņš kopā guva 25 vārtus 52 spēlēs (visos turnīros).

#### 2020—2021: Spēlētāja-trenera loma "Derby County" un karjeras beigšana
2019. gada 6. augustā, kad Rūnija līgumam ar "D.C. United" vēl bija atlikuši divi gadi, viņš vienojās par atgriešanos Anglijā, kā spēlētājs-treneris, Čempionāta komandā Derby County, 2020. gada janvārī. Rūnijs uzreiz tika iecelts par kapteini, un viņa debija notika 2. janvārī, kad viņš sāka spēli starta sastāvā un asistēja pirmo vārtu guvumā, 2:1 uzvarā, pret Barnsley. Rūnijs 24 spēlēs guva sešus vārtus un "Derby" sezonu noslēdza 10. vietā.

Rūnijs pirmos vārtus 2020.—2021. gada sezonā guva ceturtajā mačā, 87. minūtē, pēc brīvsitiena, izbraukumā uzvarot Norwich City ar 1:0. Tā bija "Derby" pirmā uzvara sezonā, izkļūstot no pēdējā trijnieka, iesākot sezonu ar trīs secīgām neveiksmēm. Rezultāti gan neuzlabojās un pēc abpusējas vienošanās komandu pameta treneris Filips Koku, pēc 1:0 zaudējuma savā laukumā, pret Queens Park Rangers. Īpaši Rūnijs tika kritizēts par viņa sniegumu sezonas sākuma posmos. 26. novembrī tika paziņots, ka Rūnijs, kurš aizstāja Koku, kā daļa no četru cilvēku pagaidu vadības komandas, pārņems vienpersonisku kontroli pār komandu gaidāmajā mačā pret Wycombe Wanderers un ir izstājies no spēlējošās komandas. 2021. gada 15. janvārī viņš pārtrauca spēlēt, pēc iecelšanas par "Derby" pastāvīgo treneri.

## Starptautiskā karjera

### Agrīnā starptautiskā karjera un Euro 2004
[thumb|Rūnijs [Anglijas futbola izlase|Anglijas izlasē 2006. gadā]]
Rūnijs bija tiesīgs pārstāvēt Īriju, jo viņa vecvecāki no tēva puses ir no Īrijas. 2015. gadā viņš apstiprināja, ka 16 gadu vecumā ir noraidījis spēlēšanu Īrijas izlasē, raksturojot sevi kā "angli caurcaurēm".

Rūnijs kļuva par jaunāko Anglijas izlasē spēlējušo spēlētāju, 2003. gada 12. februārī, 17 gadu un 111 dienu vecumā, draudzības spēlē pret Austrāliju, Boleyn Ground laukumā, aizvadot savu pirmo spēli. Tā paša gada 6. septembrī, 17 gadu un 317 dienu vecumā, viņš kļuva par jaunāko spēlētāju, kurš guvis vārtus Anglijas izlasē, UEFA Euro 2004 kvalifikācijas spēlē, izbraukumā ar 2:1 uzvarot Maķedoniju.

Viņa pirmā turnīra spēle bija UEFA Euro 2004, kurā viņš kļuva par jaunāko vārtu guvēju sacensību vēsturē, 2004. gada 17. jūnijā, kad viņš divreiz guva vārtus Anglijas otrajā grupas spēlē pret Šveici, kas beidzās ar uzvaru 3:0, tomēr, šo rekordu četras dienas vēlāk pārspēja šveiciešu pussargs Johans Vonlantens. Rūnijs pievienoja vēl divus vārtus Anglijas pēdējā grupas spēlē, 21. jūnijā, uzvarot Horvātiju, ar 4:2, bet pēc tam guva savainojumu ceturtdaļfināla mačā pret mājiniekiem, Portugāli, 24. jūnijā, un Anglija tika izslēgta pēc soda sitienu sērijas. Pēc četru vārtu gūšanas četros mačos, Rūnijs tika iekļauts "UEFA turnīra komandā".

### 2006. un 2010. gada Pasaules kausi
left|thumb|311x311px|Rūnijs trenējās ar Anglijas izlasi 2009. gada septembrī
Pēc pēdas savainojuma 2006. gada aprīļa Premjerlīgas spēlē, Rūnijam nācās iespringt, lai sagatavotos 2006. gada FIFA Pasaules kausam. Anglija mēģināja paātrināt viņa atveseļošanos, izmantojot skābekļa kameru, kas ļāva Rūnijam piedalīties grupas spēlē pret Trinidādu un Tobāgo un sākt nākamo maču pret Zviedriju. Tomēr, viņš neatguva spēles formu un neguva vārtus, kad Anglija izstājās ceturtdaļfinālā, atkal pēc soda sitienu sērijas.

Rūnijs ceturtdaļfināla 62. minūtē saņēma sarkano kartīti par uzkāpšanu Portugāles aizsargam Rikārdu Karvaļu, kad abi mēģināja iegūt bumbu savā īpašumā. Incidents notika tieši argentīniešu tiesneša Orasio Elizondo acu priekšā. Rūnijam par incidentu tika uzlikts naudas sods 5000 Šveices franku apmērā.

Rūnijs Anglijas izlases labā guva deviņus vārtus 2010. gada Pasaules kausa atlases kampaņā, vienus atpaliekot no kopvērtējuma labākā vārtu guvēja, Teofana Geka, no Grieķijas. 2009. gada 14. novembrī Rūnijs pirmo reizi bija Anglijas izlases kapteinis, pirmsturnīra draudzības spēlē ar Brazīliju.

Pirms 2010. gada FIFA Pasaules kausa izcīņas Dienvidāfrikā, Rūnijam Anglijas izlases 10. numura kreklu piešķīra treneris Fabio Kapello. Rūnijs turnīrā vārtus neguva un Anglija izstājās astotdaļfinālā, pēc zaudējuma Vācijai, 27. jūnijā, ar 4:1.

### Euro 2012
[thumb|Rūnijs pret [Itālijas futbola izlase|Itāliju, 2012. gada Eiropas čempionātā]]
Euro 2012 kvalifikācijas kampaņa Anglijai padevās labi, kad viņi kvalificējās savas grupas augšgalā, izcīnot piecas uzvaras un nospēlējot trīs neizšķirtus. Rūnijs guva trīs vārtus, vienus pret Šveici un divus pret Bulgāriju. Pēdējā kvalifikācijas spēlē pret Melnkalni (2:2), Rūnijs tika noraidīts par izklupienu pret Miodragu Džudoviču, 74. minūtē. Pēc spēles Rūnijs nosūtīja personisku vēstuli UEFA, kurā atvainojās un izteica nožēlu par izklupienu pret Džudoviču, par ko viņš dabūja sarkano kartīti.

Neskatoties uz vēstuli, UEFA sodīja Rūniju ar trīs spēļu diskvalifikāciju, kas nozīmēja, ka viņš nevarēs spēlēt nevienā no grupu turnīra spēlēm. Pēc UEFA paziņojuma, Džudovičs paziņoja, ka, viņaprāt, Rūnijam piespriestais sods ir pārāk bargs un nepieciešamības gadījumā viņš viņu aizstāvēs. Vēlāk viņš lūdza UEFA apžēlot Rūniju. Pēc tam Futbola asociācija (FA) nolēma, ka pārsūdzēs UEFA aizliegumu. 2011. gada 8. decembrī, pēc tam, kad FA bija pārsūdzējusi aizliegumu, UEFA samazināja sodu līdz diviem mačiem. Tas nozīmēja, ka Rūnijs izlaida mačus pret Franciju un Zviedriju. Viņš varēja spēlēt grupas turnīra pēdējā mačā pret Ukrainu, 2012. gada 19. jūnijā, gūstot vienīgos vārtus spēlē, ļaujot Anglijai iekļūt ceturtdaļfinālā. Anglijas izlase galu galā izstājās ceturtdaļfinālā pret Itāliju, kura pēc 120 bezvārtu minūtēm uzvarēja ar 4:2, pēc 11 metru soda sitienu sērijas. Pēc kārtējā starptautiskā turnīra, kurā angļu mediji kritizēja Rūnija sniegumu, Fabio Kapello apgalvoja, ka Rūnijs "labi spēlē tikai Mančestrā".

### 2014. gada Pasaules kauss
[thumb|Rūnijs (nr. 10) Anglijas izlasē pret Urugvaju, [2014. gada FIFA Pasaules kauss|2014. gada Pasaules kausā]]
2012. gada 12. oktobrī Rūnijs kļuva par Anglijas visu laiku piekto labāko vārtu guvēju pēc tam, kad 2014. gada Pasaules kausa izcīņas kvalifikācijas spēlē pret Sanmarīno guva savus 30. un 31. izlases vārtus. Rūnijs tajā pašā spēlē pirmo reizi bija Anglijas izlases kapteinis. 2013. gada 6. februārī Rūnijs draudzības spēlē guva vārtus, ar 2:1 uzvarot pieckārtējo pasaules čempioni Brazīliju, Vemblija stadionā. Martā viņš Pasaules kausa izcīņas kvalifikācijā guva vārtus pret Sanmarīno un Melnkalni, pirms atkal guva vārtus pret Brazīliju, 2:2 neizšķirtā, 2. jūnijā, Marakanas stadionā. 2013. gada 11. oktobrī Rūnijs kļuva par Anglijas visu laiku labāko vārtu guvēju starptautiskajās sacensībās, kad viņš guva savus 27. vārtus Pasaules kausa izcīņas kvalifikācijas spēlē, ar rezultātu 4:1 uzvarot Melnkalni. Rūnijs 2014. gada Pasaules kausa kvalifikācijas kampaņu noslēdza kā Anglijas izlases labākais vārtu guvējs, ar septiņiem vārtiem.

2014. gada FIFA Pasaules kausa izcīņā Rūnijs, Anglijas izlases pirmajā grupas mačā pret Itāliju, piedzīvoja zaudējumu ar 2:1. Anglijas otrajā 2014. gada Pasaules kausa grupas spēlē pret Urugvaju, Arena Corinthians laukumā, Rūnijs guva savus pirmos vārtus Pasaules kausa finālturnīrā, 75. minūtē panākot izlīdzinājumu, zaudējot ar 2:1. Anglija savā pēdējā grupas spēlē nospēlēja neizšķirti, 0:0, pret Kostariku un izstājās no Pasaules kausa, ieņemot pēdējo vietu savā grupā; neskatoties uz to, ka viņš piedalījās abos Anglijas izlases vārtu guvumos, Rūnijs saņēma angļu ekspertu kritiku par viņa sniegumu turnīrā.

### Euro 2016
Pēc Stīvena Džerarda starptautiskās karjeras noslēgšanas, pēc 2014. gada FIFA Pasaules kausa, Rojs Hodžsons iecēla Rūniju par Anglijas izlases jauno kapteini. 2014. gada 3. septembrī Rūnijs savā pirmajā mačā kapteiņa amatā realizēja 11 metru soda sitienu pret Norvēģiju, nodrošinot Anglijas izlasei uzvaru draudzības spēlē, ar 1:0.

2014. gada 15. novembrī Rūnijs aizvadīja savu 100. spēli Anglijas izlasē pret Slovēniju, Euro 2016 kvalifikācijas spēlē, realizējot soda sitienu, panākot izlīdzinājumu, beigās uzvarot ar 3:1. Citā kvalifikācijas spēlē viesos, pret tiem pašiem pretiniekiem, 2015. gada 14. jūnijā, Rūnijs guva uzvaras vārtus, četras minūtes pirms spēles beigām, uzvarot ar 3:2, ar 48. gūtajiem vārtiem izlasē, ierindojoties dalītā otrajā vietā Anglijas izlases rezultatīvāko spēlētāju sarakstā, kopā ar Gēriju Linekeru, vienus vārtus atpaliekot no Bobija Čarltona. Savā 106. Anglijas izlases spēlē viņš, 2015. gada 5. septembrī, sasniedza Čarltona rekordu — 49 vārti (arī 106 mačos), realizējot 11 metru soda sitienu, pret Sanmarīno. 2015. gada 8. septembrī Rūnijs laboja Čarltona Anglijas izlases vārtu guvumu rekordu, gūstot savus 50. vārtus ar soda sitienu, 2016. gada Eiropas čempionāta kvalifikācijas spēlē pret Šveici, Vemblija laukumā, savā 107. spēlē Anglijas izlasē, panākot Ešliju Kolu kā savas valsts piektais visvairāk spēļu aizvadījušais spēlētājs; tie bija arī viņa 300. vārti profesionālajā karjerā.

27. jūnijā viņš astotdaļfinālā, 4. minūtē, pēc 11 metru soda sitiena, guva ievadvārtus pret Islandi. Tomēr, Anglija galu galā zaudēja maču ar 2:1, dēļ kā viņi vēlāk izstājās no turnīra.

### 2018. gada Pasaules kausa kvalifikācija un starptautiskās karjeras beigšana
2016. gada 4. septembrī Rūnijs Anglijas izlasē aizvadīja 116. spēli, 2018. gada FIFA Pasaules kausa kvalifikācijas turnīrā, izbraukumā ar 1:0 uzvarot Slovākiju, padarot viņu par visu laiku visvairāk spēļu aizvadījušo spēlētāju (izņemot vārtsargus) un, kopumā ieņemot otro vietu, aiz Pītera Šiltona. 2017. gada martā Rūniju Anglijas izlasē nepaņēma tās galvenais treneris Gerets Sautgeits. Pēc Rūnija atgriešanās "Everton" jūlijā, kurā viņš demonstrēja virkni iespaidīgu sniegumu, Sautgeits vēlējās atsaukt Rūniju atpakaļ uz Anglijas izlasi gaidāmajām 2018. gada FIFA Pasaules kausa kvalifikācijas spēlēm. Tomēr, Rūnijs paziņoja par priekšlaicīgu aiziešanu no starptautiskā futbola, 2017. gada 23. augustā. 2018. gada 4. novembrī tika apstiprināts, ka Rūnijs 15. novembrī Vemblija stadionā aizvadīs vienu pēdējo spēli Anglijas futbola izlases rindās, ar ASV. Tas tika darīts, lai reklamētu jaunizveidoto labdarības organizāciju "The Wayne Rooney Foundation", līdz ar to mačs tika nosaukts par "Wayne Rooney Foundation International". Viņš izgāja laukumā 58. minūtē, kad Anglijas izlase savā laukumā uzvarēja ar 3:0, noslēdzot savu starptautisko karjeru, aizvadot 120 spēles.

## Trenera karjera
2020. gada augustā Rūnijs tika nosaukts par Anglijas izlases galveno treneri "Soccer Aid" 2020. gada labdarības pasākumam, viņa asistentiem esot Semam Elerdaisam un vārtsargu trenerim Deividam Sīmenam.

### Derby County
Pēc sliktā 2020.—2021. gada sezonas sākuma, Derby County ierindojās čempionāta tabulas lejasgalā — komandas zemākā pozīcija pēdējo 12 gadu laikā, kad galvenais treneris Filips Koku tika atlaists, un Rūnijs tika iecelts četru cilvēku pagaidu treneru štābā, kopā ar Liamu Rosenjoru, Šeju Givenu un Džastinu Volkeru, 2020. gada 14. novembrī. Pēc nedēļas, viņa debijā, "Derby" piedzīvoja zaudējumu ar 1:0 pret Bristol City. Pēc zaudējuma ar 3:0 pret Middlesbrough, tika paziņots, ka Rūnijs pārņems vienpersonisku kontroli pār komandu nākamajā mačā un ir izstājies no spēlējošās komandas. 15. janvārī viņš tika iecelts par pastāvīgo treneri. 2021.—2022. gada sezonas beigās, "Derby" tika pazemināti uz 1. līgu. Rūnijs atkāpās no galvenā trenera amata 2022. gada 24. jūnijā.

### D.C. United
2022. gada 12. jūlijā Rūnijs tika iecelts par sava bijušā kluba, MLS komandas D.C. United galveno treneri.

Rūnijs savā debijā, 2022. gada 31. jūlijā, ar 2:1 uzvarēja Orlando City un ieguva 9 punktus sezonas 14 pēdējās spēlēs, kad viņa komanda ieņēma pēdējo vietu Austrumu konferencē.

2023. gada regulārās sezonas beigās, 8. oktobrī, Rūnijs un klubs vienojās šķirties pēc tam, kad "United" otro sezonu pēc kārtas nespēja kvalificēties izslēgšanas spēlēm.

### Birmingham City
2023. gada 11. oktobrī Rūnijs atgriezās Anglijas futbolā, kad tika iecelts par EFL čempionāta kluba Birmingemas "City" galveno treneri, noslēdzot trīsarpus gadu līgumu. Debijā, pēc desmit dienām, viņš ar 1:0 zaudēja Middlesbrough, kuru vadīja viņa bijušais "United" un Anglijas izlases komandas biedrs Maikls Keriks. Pirmajās piecās spēlēs viņš nopelnīja vienu punktu, viņa komandai tabulā nokrītot no 6. uz 18. vietu. Rūnijs guva savu pirmo uzvaru "Birmingham" galvenā trenera amatā, 2023. gada 25. novembrī, ar 2:1 uzvarot Sheffield Wednesday.

2024. gada 2. janvārī Birmingemas klubs atlaida Rūniju pēc tam, kad 15 mačos bija izcīnītas tikai divas uzvaras, Birmingemas komandai atrodoties 20. pozīcijā turnīra tabulā.

### Plymouth Argyle F.C.
2024. gada 25. maijā Rūnijs tika iecelts par EFL čempionāta kluba Plymouth Argyle F.C. galveno treneri.

## Spēles stils
thumb|255x255px|Rūnijs 2016. gadā. Viņš tika augstu novērtēts par savām tehniskajām spējām, saspēli un vārtu gūšanu, tika slavēts arī par komandas darbu un apņēmību.
Tiekot uzskatītam par vienu no savas paaudzes labākajiem spēlētājiem, Rūnijs bija radošs, enerģisks uzbrucējs, kurš apvienoja tehniskās prasmes ar spēku un fizisko sagatavotību, vienlaikus izceļoties arī "gaisā", neskatoties uz to, ka viņš bija 1,76 m garš. Viņš bija daudzpusīgs uzbrucējs, spējīgs spēlēt jebkur priekšējā līnijā, lai gan viņa vēlamā loma bija bombardieris.

Kā ražens Mančestras "United" vārtu guvējs savos labākajos gados, Rūnijs bija spēcīgs bombardieris un precīzs uzbrukuma noslēdzējs, kurš spēja gūt vārtus gan soda laukumā, gan ārpus tā. Viņa sitiena spējas ļāva viņam gūt vārtus no savas laukuma puses, "Manchester United", "Everton" un "D.C. United" rindās. Spēlētāji, galvenie treneri un plašsaziņas līdzekļi viņu uzteica par viņa darba ātrumu un izturību, kā arī par viņa centību un vēlmi piespiest pretiniekus, kad bumbas kontrole bija zaudēta, lai atgūtu bumbu un sāktu uzbrukumu.

Rūnijs jaunībā bija ātrs, veikls spēlētājs, tomēr vairākas traumas viņa karjeras laikā, papildus svara problēmām, ietekmēja viņa ātrumu un mobilitāti karjeras attīstības gaitā, kā rezultātā daži viņam parmeta, ka viņš nav pilnībā izmantojis savu potenciālu. Viņa treneris Alekss Fergusons viņu vairākkārt brīdināja par fizisko sagatavotību, kurš par Rūniju teica: "Viņš ir ļoti drukns, viņam visu laiku būs labi jātrenējas." Bijušais "Manchester United" fitnesa treneris Miks Klegs sacīja: "Veins īsti nesaskatīja sporta zāles nozīmi. Viņš teica: "Es esmu šeit, lai spēlētu futbolu."" Rūnijs dažkārt tika kritizēts par savu uzvedību un agresiju laukumā, kā rezultātā viņš saņēma nevajadzīgus brīdinājumus.

Rūnijs, kurš agrāk bija visu laiku labākais Anglijas izlases vārtu guvējs, tiek uzskatīts par vienu no Anglijas labākajiem spēlētājiem.

## Personīgā dzīve
Papildus "Everton", Rūnijs atbalsta arī Celtic. Viņš ir arī regbija kluba "Leeds Rhinos" atbalstītājs.

### Ģimene
thumb|309x309px|Rūnija sieva Kolīna, 2006. gada oktobrī
Rūnijs satika savu sievu Kolīnu (dzimusi Makloulina), kamēr abi mācījās vidusskolā. Viņi apprecējās 2008. gada 12. jūnijā, pēc sešu gadu satikšanās. Viņam ir tetovējums ar vārdiem "Just Enough Education to Perform", kas ir viņa iecienītākās grupas Stereophonics albuma nosaukums. Kāzu pieņemšanā dziedāja arī Kolīnas iecienītākā popgrupa Westlife.

Pārim ir četri dēli: Kajs Veins (dzimis 2009. gada 2. novembrī), Klejs Entonijs (dzimis 2013. gada 21. maijā), Kits Džozefs (dzimis 2016. gada 24. janvārī) un Kess Maks (dzimis 2018. gada 15. februārī). Kajs Rūnijs parakstīja līgumu ar Mančestras "United" 2020. gadā, kļūstot par "Sarkano velnu" otrās paaudzes spēlētāju.

2004. gadā Rūnijs atzinās, ka ir aicinājis prostitūtas Liverpūlē, satiekoties ar savu toreizējo draudzeni. "Es biju jauns un stulbs. Tas notika laikā, kad es biju ļoti jauns un nenobriedis, pirms es nesagāju kopā ar Kolīnu." 2006. gada aprīlī Rūnijam piešķīra 100 000 mārciņu kompensāciju par apmelošanu no laikrakstiem *The Sun* un *News of the World*, kuri apgalvoja, ka viņš naktsklubā uzbrucis Kolīnai. Rūnijs naudu ziedoja labdarībai.

Rūnija jaunākais brālis Džons Rūnijs arī ir profesionāls futbolists, kurš spēlē Macclesfield komandā. Rūnija brālēns Tomijs Rūnijs spēlēja Macclesfield Town komandā 2004. gadā. Cits brālēns, Džeiks Rūnijs, arī ir profesionāls futbolists, kurš spēlē Derby County.

### Komerciālās intereses
Rūnijam ir darījumi ar Nike, Nokia, Ford, Asda un Coca-Cola. 2012. gadā Rūnija ienākumi 32,6 miljonu ASV dolāru apmērā ierindoja viņu kā piekto vislabāk apmaksāto futbolistu pasaulē pēc Lionela Mesi, Deivida Bekhema, Krištianu Ronaldu un Samuela Eto'o.

2011. gada jūlijā krekli ar Rūnija vārdu un numuru (Rooney, 10) bija visvairāk pārdotākais sporta produkts Premjerlīgā, pārņemot pirmo vietu no "Liverpool" uzbrucēja Fernando Torresa (Torres, 9), kļūstot par pirmo "United" spēlētāju saraksta augšgalā, kopš Krištianu Ronaldu 7. numura krekla, 2008. gadā. 2009.—2010. gada sezonā Mančestras "United" pārdeva 1,2—1,5 miljonus kreklu, un tiek lēsts, ka Rūnija vārds tika uzdrukāts uz vairākiem simtiem tūkstošu. Skaitlis tiek ņemts no oficiālajiem kreklu pārdošanas gadījumiem visā pasaulē, ne tikai Anglijā.

2006. gada 9. martā Rūnijs parakstīja lielāko sporta grāmatu darījumu izdošanas vēsturē, ar HarperCollins, piešķirot viņam 5 miljonu sterliņu mārciņu avansu, kā arī honorārus par vismaz piecām grāmatām, kas tiks izdotas 12 gadu laikā. Pirmā, *My Story So Far*, tika publicēta pēc 2006. gada Pasaules kausa izcīņas. Otrā publikācija *The Official Wayne Rooney Annual* bija paredzēta pusaudžu tirgum, kuru rediģēja futbola žurnālists Kriss Hants. Viņa trešā grāmata *My Decade in the Premier League* tika publicēta 2012. gada septembrī.

### Sociālie mediji
2014. gada oktobrī Rūnijs kļuva par pirmo Premjerlīgas futbolistu, kurš sociālajā vietnē Twitter sasniedza 10 miljonus sekotāju. Tajā pašā mēnesī Rūnijs bija piektais visvairāk sekotais futbolists (un sestais visvairāk sekotais sportists) visā pasaulē "Twitter". Apvienotās Karalistes "Twitter" lietotāju ziņā, Rūnijs 2014. gada oktobrī ieņēma 9. vietu.

### Pola Stretforda strīds
2002. gada jūlijā, kamēr Rūnijs bija "Everton" komandā, aģents Pols Stretfords mudināja Rūniju un viņa vecākus noslēgt ar spēlētāju astoņu gadu līgumu ar "Proactive Sports Management". Tomēr Rūnijs tobrīd jau bija citā pārstāvniecības firmā, savukārt Stretforda darījums netika ziņots Futbola asociācijai (FA), un tādējādi viņš tika apsūdzēts par neatbilstošu rīcību. Stretfords savā 2004. gada oktobra tiesas prāvā apgalvoja, ka viņš slepeni ierakstījis boksa popularizētāju Džonu Hailendu un divus citus vīriešus, kuri draudēja un mēģināja viņu šantažēt par neizpaužamu Rūnija ienākumu daļu.

Stretforda lieta izjuka pierādījumu dēļ, kas bija pretrunā ar viņa uzstājību, ka viņš nebija piesaistījis Rūniju, un 2008. gada 9. jūlijā viņš tika atzīts par vainīgu "nepatiesu un/vai maldinošu liecinieku liecību sniegšanā policijai un nepatiesu un/vai maldinošu liecību sniegšanā ". Turklāt līgums, kuru Stretfords bija parakstījis Rūnijam, bija par diviem gadiem garāks par FA atļauto limitu. Stretfordam tika uzlikts naudas sods 300 000 mārciņu apmērā un 18 mēnešu diskvalifikācija kā futbola aģentam; spriedumu viņš pārsūdzēja.

Stretfords pameta "Proactive" 2008. gadā un paņēma līdzi Rūniju. "Proactive" vēlāk iesūdzēja Rūniju tiesā, pieprasot 4,3 miljonus mārciņu ieturētās komisijas naudas. 2010. gada jūlijā "Proactive" tika piešķirta £90 000 kompensācija.

### Deivids Moizs
2006. gada 1. septembrī, toreizējais "Everton" galvenais treneris Deivids Moizs, iesūdzēja Rūniju par apmelošanu, pēc tam, kad laikraksts *[[Daily Mail]]* publicēja fragmentus no Rūnija 2006. gada autobiogrāfijas, kurā tika apsūdzēts galvenais treneris par Rūnija kluba aiziešanas iemeslu nopludināšanu presei. Lieta tika atrisināta ārpustiesas kārtībā par 500 000 sterliņu mārciņu, 2008. gada 3. jūnijā, un Rūnijs atvainojās Moizam par "nepatiesiem apgalvojumiem", ko viņš bija izteicis grāmatā par šo lietu.

### Apsūdzības par neuzticību
Televīzijas personība Helēna Vuda apgalvo, ka Rūnijs samaksāja 1000 mārciņu par seksu trijatā ar viņu un citu TV personību — Dženiferu Tompsoni, Mančestras viesnīcā, kamēr viņa sieva bija piektajā grūtniecības mēnesī. Tika ziņots, ka viņa advokāti neveiksmīgi mēģināja cīnīties pret apsūdzībām, kad tās pirmo reizi parādījās 2010. gada augusta sākumā.

### Juridiskas problēmas

#### Notiesāšana par braukšanu dzērumā
2017. gada 1. septembrī Češīras policija Rūniju arestēja Vilmslovā pēc tam, kad viņš tika pieķerts, pārsniedzot noteikto alkohola ierobežojumu. Viņš ieradās tiesā Stokportā, 18. septembrī, un atzina savu vainu par braukšanu dzērumā. Rūnijam tiesa piesprieda 170 mārciņu naudas sodu un divu gadu aizliegumu vadīt transportlīdzekli, kā arī lika veikt 100 stundas neapmaksāta darba; "Everton" viņam uzlika naudas sodu divu nedēļu algu apmērā, kas bija aptuveni 300 000 mārciņu.

#### Arests par atrašanos dzērumā un necenzētu vārdu lietošanu publiskā vietā
2018. gada 16. decembrī Rūnijs tika arestēts Vašingtonas Dulisas starptautiskajā lidostā, un viņam tika izvirzīta apsūdzība par atrašanos dzērumā un necenzētu vārdu lietošanu publiskā vietā. Viņš tika atbrīvots bez drošības naudas un viņam tika uzlikts naudas sods $25 plus $91, nestājoties tiesas priekšā.

## Karjeras statistika

### Klubos

### Izlasē

### Kā trenerim

## Sasniegumi
**Manchester United**

* Anglijas Premjerlīga: 2006—07, 2007—08, 2008—09, 2010—11, 2012—13
* FA kauss: 2015—16
* Anglijas Līgas kauss: 2005—06, 2009—10, 2016—17
* FA Community Shield: 2007, 2010, 2011, 2016
* UEFA Čempionu līga: 2007—08
* UEFA Eiropas līga: 2016—17
* FIFA Klubu Pasaules kauss: 2008

**Individuālie sasniegumi**

* FWA gada labākais futbolists: 2009—10
* Zelta puisēns: 2004
* Anglijas Premjerlīgas sezonas labākais spēlētājs: 2009—10
* Anglijas gada futbolists: 2008, 2009, 2014, 2015
* Premjerlīgas Slavas zāle: 2022
* Premjerlīgas sezonas labākais spēlētājs: 2009—10
* Premjerlīgas mēneša labākais spēlētājs: 2005. gada februāris, 2005. gada decembris, 2006. gada marts, 2007. gada oktobris, 2010. gada janvāris 
* Visvairāk rezultatīvo piespēļu Premjerlīgā: 2006—07 (dalīti)
* Premjerlīgas mēneša labākie vārti: 2017. gada novembris

**Rekordi**

* ''Manchester United'' visu laiku labākais vārtu guvējs: 253 vārti
* Anglijas izlases otrs visu laiku labākais vārtu guvējs: 53 vārti
* Otrs visu laiku rezultatīvākais Premjerlīgas vārtu guvējs viena kluba labā: 183 vārti "Manchester United"
* Visvairāk vārtu Premjerlīgā izbraukumā: 94 vārti
* Jaunākais spēlētājs, kurš guvis vārtus Anglijas izlasē: 17 gadi un 317 dienas (pret Maķedoniju, 2003. gada 6. septembrī)
* Visvairāk vārtu guvušais angļu spēlētājs UEFA Čempionu līgā: 34 vārti
* Trešais visu laiku rezultatīvākais spēlētājs Premjerlīgā: 208 vārti
* Trešais visu laiku visvairāk rezultatīvo piespēļu autors Premjerlīgā: 103 rezultatīvas piespēles
* Vienīgais spēletājs, kurš Premjerlīgā ir guvis vismaz 200 vārtus un atdevis vismaz 100 rezultatīvas piespēles
* Otrs visvairāk spēļu aizvadījušais spēlētājs Anglijas izlasē: 120 spēles

## Atsauces

## Ārējās saites

* Oficiālā mājaslapa 

* Premjerlīgas profils